Säm

**Sam Schmidt** (esinejanimega **säm, nooremana Sam Järve**; sündinud 23. jaanuaril 2001 Tallinnas) on Eesti räppar ja sisulooja.

## Muusikukarjäär
Säm hakkas räpp- ja popmuusikat tegema 2017. aastal Soundcloudis, kus ta avaldas lood "surm vol. 17" ning "Must ja valge". Nüüd on tema loomingu tuntuimad palad "Mõista-mõista", "Punane papp" ja "Keset kevadet". Need lood on kogunud muusikaplatvormidel kokku miljoneid kuulamisi.

"Mõista-mõista" jõudis 2019. aasta Raadio 2 Aastahiti galal kaheksandale kohale. 2022. aasta Raadio 2 Aastahiti konkursil said Säm ja Merilin Mälk looga "Tuim ja Tundetu" neljanda koha. Säm pühendas 2022. aastal loo nimega "Eesti, kas sa kuuled?" Eesti Vabariigi 104. aastapäeva kontsertetendusele, kus ta lugu ka esitas. Samuti tegi ta tunnusloo Jaak Kilmi mängufilmile "Tagurpidi torn".

2022. aasta novembris ilmus Sämi debüütalbum "EMPS VAATA KUIS LENDAN MA", mis nomineeriti Eesti Muusikaauhindadel aasta hiphopi-/räpiartisti kategoorias.

Säm käib oma tegemisi (sisuloome, investeerimine, riigikaitse jne) tutvustamas koolides. Ta on olnud ürituste õhtu- ja päevajuht. 2024. aasta suvel tegi Säm koostööd Tartu Linnavalitsusega ning oli "Loomingulise suvepraktika" mentor ja juhendaja kümnele noorele.

2024. aasta novembris ilmus Sämi teine album “Südamelt ära”. Albumi produktsiooni eest vastutas Karl Killing.

## Elulugu
Säm lõpetas kümme klassi Tallinna Mustamäe Gümnaasiumis, seejärel õppis Tallinna 32. Keskkoolis keskkonna- ja majandusõpetuse õppesuunal. Säm on lõpetanud Tallinna Tehnikaülikooli ärinduse erialal (bakalaureuseõppes) spetsialiseerumisega ettevõtlusele ja juhtimisele. 

Pärast gümnaasiumit läbis ta kaheksakuulise kaitseväeteenistuse Jõhvis Tankitõrjekompaniis. Teenistuse jooksul edendati ta kapraliks.

Säm on õppinud üheksa aastat Tallinna Nõmme Muusikakoolis klaverit. Ta on laulnud koorides (poistekoor, segakoor jne). Noorena mängis ta üle kümne aasta Estonian Golf & Country Clubis (EGCC) golfi.

## Sisulooja karjäär
Säm hakkas sisuloojaks kolm aastat tagasi, peamiselt tegi ta koostööd ettevõtetega Instagramis. 2022. aasta märtsis hakkas ta postitama regulaarsemalt TikToke enda kanalile @ainukesam. 2024. aastaks on säm kasvatanud endale pea 20 000 *follower*'iga jälgijaskonna ning tema videotel on kokku 1,1 miljonit meeldimist. Kokku on tema TikToke vaadatud üle 10 miljoni korra.

## Tunnustus

* 2025 – Eesti Muusikaauhinnad – aasta hiphopi-/räpiartisti laureaat
* 2025 - Eesti Muusikaauhinnad – aasta albumi nominent
* 2023 - Eesti Muusikaauhinnad – aasta hiphopi-/räpiartisti nominent

## Isiklikku
Tema ema on Maren Kuris ja isa ehitusettevõtja Mait Schmidt.

Tema isa valis talle eesnime Sam golfimängija Sam Sneadi järgi.

Tal on õde.

## Diskograafia

### Albumid

* "EMPS VAATA KUIS LENDAN MA" (2022)
* "Südamelt ära" (2024)

### EP-d

* "Südamelt ära (Deluxe)" (2025)

### Singlid

* "Mõista-mõista" (koos kewiniga) (2019)
* "Punane Papp" (koos kewini ja KiROTiga) (2019)
* "rakett69" (koos ROMiga) (2019)
* "Tulikuum" (2019)
* "Must Ja Valge" (2019)
* "jah või ei" (2020)
* "oled kuul" (2020)
* "Linnatuled" (2020)
* "LÄBIPÕLENUD" (2020)
* "soomaa" (2021)
* "sa ei tea mitte kedagi" (2021)
* "anna teada" (koos KiROTi ja An-Marleniga) (2021)
* "tuimalt" (2021)
* "Eesti, kas sa kuuled?" (2022)
* "Tuim ja tundetu" (koos Merilin Mälguga) (2022)
* "Tormide mäng" (2022)
* "siniste tulede valgus" (2022)
* "kajakad" (2022)
* "keset kevadet" (2023)
* "11" (koos Merilin Mälguga) (2023)
* "linn on sinu" (koos Maria Kallastuga) (2023)
* "silmad kinni" (2023)
* "kõik mu süü" (2024)
* "on läinud nii" (koos Karl Killinguga) (2024)
* "kesköö paiku" (2024)
* "parasiit" (2025)
* "kanuu" (2025)
* "armastan, ei armasta" (2025)
* "maolensinu" (2026)

## Viited